Source: https://www.porada.sk/archive/index.php/t-38413.html?s=47fb19afdc27a7f0c8b34389f60fb443
Timestamp: 2019-10-21 09:01:18+00:00
Document Index: 16828334

Matched Legal Cases: ['§ 15', '§ 15', '§ 22', '§ 58', '§ 58', '§ 3', '§ 9', '§ 15', '§ 15', '§ 19', '§ 19', '§ 19', '§ 69', '§ 15', '§ 15', '§ 49', '§ 49', '§ 15', '§ 69', '§ 69', '§ 25']

Docasne pridelenie zamestancov a DPH [Archív] - PORADA.sk
Docasne pridelenie zamestancov a DPH
20.12.06,11:41
Ako je to s docasným pridelením zamestancov s pohľadu DPH???? prosim o odpoved nejakeho V.I.P. poraďáka dik
20.12.06,11:50
Je to služba, ktorá podlieha zdaneniu.
Nie som síce VIP :p ale odpoviem, keďže mám rovnaké prípady.
Podľa zákonov SR si povinná náklady, ktoré sú spojené s prácou zamestnanca dočasne prideleného inej organizácii, faktúrovať tejto organizácii s DPH. T.j. cena práce sa pre organizáciu, ktorá dočasne prideleného zamestnanca využíva, zvýši o 19% DPH.
20.12.06,11:51
Dočasné pridelenie zamestnancov na Slovensku je predmetom dane.
Dočasné pridelenie zamestnancov do iných čl. štátov - 15/8e) prenos daňovej povinnosti na odberateľa.
Môžu to vedieť aj iní, nielen VIP, sám poznám niekoľkých.
20.12.06,11:57
Aj podla par. 58 zak. prace o docasnom prideleni ,ak nemam licenciu a prepoziciam zamestnancov na urcitu dobu?? prosim odpovedz lebo na skoleni nevedeli reagovat
20.12.06,11:58
prepac nechcela som nikoho urazit ale precitaj si dalsiu otazku
20.12.06,12:02
skus si precitat dalsiu otazku a uvidis preco som sa to pytala dobre moj ???
20.12.06,12:05
http://www.drsr.sk/drsr/slovak/danovy_subjekt/pokyny_dr_sr/data/mpprzam.doc
je to riešené metodickým pokynom
20.12.06,12:17
zatial dakujem ukazem to kolegynke, ona tam mala zrejme nejake specifikum , zistim to ... benko ja cely den sedim pri pc otvorenu mam poradu a nestiham uctovat...
02.04.08,14:40
Popredošlých príspevkoch prijímam teda fakt že refakturácia zamestnancov obsahuje DPH..aké však bude účtovanie???
hrubá mzda bude obsahovať DPH? Jednalo by sa čisto o vypožičanie zamestnancov užív.zamestnávateľovi z dôvodu že pôvodný nemá pre zamestnanca prácu..Nevznikli by nijaké náklady, išlo by len o refakturáciu....
Vzťah by bol ošetrený zmluvou o dočasnom pridelení s uvedením protihodnoty refundácie miezd...Aké bude účtovanie??
02.04.08,14:43
602,343.
02.04.08,14:50
áno 602 ako služba, čiže hrubá mzda bude ako služba 8100 a bude obsahovať aj DPH?? toto mi nie je celkom jasné....
* / 602 8.100,-
* /343 1293,-
211 /* 6806,-
nejak takto???
02.04.08,14:53
AK sú mzdy 8100.- tak účet 602 bude 8100.-
k tomu dph 343 bude 1539.-,
spolu fa 311 teda 9639.-.
02.04.08,14:55
spolu fa 311 9639.-.
aha tak to je to, ja som stále myslela že tie mzdy už budú obsahovať DPH. Ďakujem za info, pekný deň
účtovanie je jednoduché
Keďže ide o Vašeoh kmeňového zamestnanca jeho mzdu budete účtovať klasickým spôsobom bez DPH:
521/331 - hrubá mzda zamestnanca prideleného dočasne inému daňovníkovi
311/602 - prefakturácia hrubej mzdy
311/343 - DPH k prefakturácii hrubej mzdy.
Pridelenie zamestnancov je riešený aj v § 15 ods. 8 zákona o DPH ako služba, ktorá sa zdaňuje v mieste kde má odberateľ tejto služby sídlo...(§ 15 ods. 7)
02.04.08,14:59
Za pomoc a ochotu poučenie?:mee:
Nemajú to dnes "chlap"y ľahké...
02.04.08,15:07
Nemyslím si, že by bolo správne refakturovať iba hrubú mzdu. Skutočné náklady zamestnávateľa sú predsa vyššie.
Cena práce obsahuje aj odvody, ktoré zamestnávateľ za zamestnanca odvádza.
02.04.08,15:13
no to je pravda ono to záleží od zmluvy že? Ja som len názorne ukazoval ako sa účtuje prefakturácia mzdy pričom som potreboval zdôrazniť že účtovanie miezd bude bez zmien...to je celé...vôbec som neriešil cenu za pridelenie zamestnanca...
03.04.08,13:07
takže na strane dočasného zam-ľa sa bude účtovať
521/331 mzdy
524/336 odvody zam-ľ
331/336 odvody zam-c
a následne u pôvodného refundácia miezd + odvody
311/602 odvody+mzdy
03.04.08,13:09
03.04.08,13:27
521/331 mzdy ?
524/336 odvody zam-ľ ?
331/336 odvody zam-c ?
Nemyslím si, že je to tak ako si napísala (a ako To máš odsúhlasené).
Kmeňový zamestnávateľ učtuje o mzdách odvodoch - 1 čast.
Kmeňový zamestnávateľ učtuje o dodanej službe ......2. časť
Dočasný zamestnávateľ učtuje o došlej fa za službu 518, 343/321
03.04.08,13:31
.je to možné...........keď tak nad tým rozmýšľam zdá sa mi to pravdepodobnejšie, keďže v zmluve bolo dohodnuté že refundácia miezd bude faktúrovaná každé tri mesiace....
ale už sa to začína komplikovať...kto bude podávať MV do SP a ZP? pôvodný zam-ľ, alebo dočasný??
ak dočasný, musí predsa účtovať na účtoch 336 ...neviem neviem, už to mám celé popletené
03.04.08,13:37
u zamestnávateľa, kde je zamestnanec kmeňovým zamestnancom sa bude účtovať následne:
1 mzda zamestnanca - 521/331
2.odvody do fondov - 524/336
3 rôzne iné operácie, ktoré súvisia zo mzdami (zrážky bonusy a neviem čo)
4. refundácia miezd - 311/602,343
u zamestnávateľa, u ktorého je dočasne pridelený zamestnanec
1. faktúrácia miezd - 518,343/321
03.04.08,13:47
Ďakujem teraz to už má tú správnu logiku
03.04.08,14:48
Denisie, správnu logiku som Ti navrhla už svojim príspevkom č.17 a 21
21.10.08,11:35
Dobrý deň, prosím o radu: naša firma platca DPH sídlo v SR dočasne prideľuje svojich zamestnancov /montáž/ sesterskej firme do ČR a raz mesačne vystavujeme vyšlú faktúru na montážne hodiny. Moja otázka znie:
1. Keď zamestnanci pracujú v ČR na českých projektoch fakturujem bez DPH?
2. Keď zamestnanci pracujú v SR s partiou českých kolegov, s ich náradím a materiálom ale tie hodiny sa prefakturujú českej firme bude fakturovaná suma bez DPH alebo s DPH?
21.10.08,11:42
Prečítajte si pripnutý materiál z DRSR.
24.01.09,16:38
A čo so stravným? Nań ide tiež DPH pri refakturácii???
A ešte niečo sme sro-čka, ešte sme nedostali faktúru za refakturáciu miezd, odvodov a stravného za december 2008, mám účtovať v starom roku len takto: 518/326? Alebo mám účtovať aj o nejakých rezervách na tieto mzdy a stravné? Ďakujem vopred za každú odpoveď
25.01.09,10:26
Nikto nevie??? čo s tým stravným?
Dafninka
10.02.09,08:48
aj mna by zaujimalo, co so stravnym, ak refakturujem 55% zo stravnej jednotky uzivatelskemu zamestnavatelovi, ma sa to fakturovat bez DPH albo s DPH?
10.02.09,09:05
Vyberarám z metodického pokynu:
(ten je pripnutý v príspevku Jany Acsovej, doporučujem prečítať)
1. Základ dane pri dodaní služby dočasného pridelenia zamestnancov
Základom dane pri dodaní tovaru alebo služby je v zmysle ustanovenia § 22 zákona o DPH všetko, čo tvorí protihodnotu, ktorú dodávateľ prijal alebo má prijať od príjemcu plnenia alebo inej osoby za dodanie tovaru alebo služby, zníženú o daň.
Pri poskytnutí služby, dočasné pridelenie zamestnancov, na základe dohody medzi užívateľským zamestnávateľom a štandardným zamestnávateľom je dohodnutá suma (odplata) za uvedenú službu považovaná za základ dane.
z toho mi vychádza, že všetko, čo vstupuje do hodnoty služby (mzdy, odvody, stravné ....) je predmetom dane.
Ak v r.08 ste nedostali fa za službu, musíte si vytvoriť rezervu ak neviete presnú sumu, prípadne ak budete vedieť presnú sumu tak učtujete ako o nevyfakturovanej dodávke.
04.03.09,22:58
Prosím o pomoc -nechcem zakladať novú tému: firma-sprostredkovateľská agentúra, platca DPH, uzatvára zmluvy s umelcami na účinkovanie na koncertoch. Ich honoráre potom prefakturuje umeleckej asociacii bez DPH a osobitnú položku uvedie svoju odmenu za sprostredkovanie s DPH. Je to správne? Podľa mňa by mala byt pri prefakturovani na asociaciu uvedena DPH na vsetko...za poskytnuté služby ...DAKUJEM za pomoc
05.03.09,08:22
posuvam, snad sa najde niekto kto poradi
19.03.09,20:09
Posúvam , OMEGA mi vykazuje túto faktúru ako chybný doklad, viete niekto na základe akého predpisu to tak mohlo byť vyúčtované? Pýtala som sa klienta, ktorý si sám vystavuje faktäúry, vraj to konzultovali s nejakým daňovým poradcom a ten im to tak poradil:confused:
27.10.09,08:42
Prosím chcem sa opýtať, u dočasne prideleného zamestnanca sa odvody do poisťovní zráža zamestnávateľ, ku ktorému bol zamestnanec dočasen pridelený? Ďakujem
27.10.09,09:10
Odvody zráža zamestnavateľ u ktorého je uzatvorený pracovno-právny vzťah. - čiže kmeňový zamestnávateľ.
28.10.09,06:54
Aha, a ak je takýto zamestanec pridelený ako dočasný cez nejakú agentúru, tak potom tie odvody zráža agentúra, alebo si ich musí zraziť sám?
28.10.09,07:33
Ako zrážať sám? Odvody zrazí ten, kto vypláca mzdu. Veď to máš v predch. príspevku uvedené.
02.03.10,10:08
Prosím múdrych poraďákov o radu. Môj problém č. 1 je, že dočasný zamestnávateľ na základe refundácie miezd 518AA/321AA vypláca dočasných zamestnancov ako aj odvody do poisťovní. Pôvodnému zamestnávateľovi, ktorý vyfakturoval cenu práce a odvody 311AA/602AA ostane vysieť zostatok na účte 331AA a 336AA. Čo s tým, ako ich odúčtovať, voči akému účtu?
A problém č. 2, pôvodný zamestnávateľ tvorí soc. fond z miezd 527AA/472AA, ale dočasný zamestnávateľ na základe FD platí odobratú stravu pre pridelených zamestnancov a neviem ako, na aké účty u neho zaúčtovať 55% a 45% z došlej faktúry. A potom aj u pôvodného zamestnávateľa čo s tým vytvoreným soc. fondom?
02.03.10,11:08
Podľa môjho názoru kmeňový zamestnávateľ znáša všetky náklady (mzdy, odvody, tvorba SF, stravné) ....a samozrejme platí si za seba všetky mzdy a odvody. 331,336
Dočasný zamestnávateľ - uhrádza kmeňovému zámestnávateľovi vyfakturovanú službu (kde sú zohľadnené všetky jeho náklady, prípadne nejaký zisk). 321
Dočasný zamestnávateľ neuhrádza ani odvody, ani mzdy.- toto platí kmeňový zamestnávateľ.
Kmeňový zamestnávateľ je zodpovedný za výplatu miezd a odvodov, ako sa potom preukáže pri kontrole ? (a ako si môže byť istý, že sú tie odvody aj zaplatené :D)
26.08.10,07:27
po prečítaní Vašich príspevkov ohľadne prefakturácie + DPH som zostala dost v pomykove ....
ide to to, ze aj nasa spolocnost, ma "vypozicanych" zamestnancov a tak som sa pytala na nasom DU, ako je to s fakturaciami a DPH, a bolo mi povedane, ze ak sa prefakturovavaju naklady spojene so mzdami, odvody, cestovne ..., tak to nepodlieha DPH, co pre mna znamena, ze od 6/10 - kedy posielam FA, tak nezdanujem :(
no a teraz neviem, ked som si precitala vsetky tieto prispevky, co mam spravit ... :(
kto ma vlastne pravdu, ked sa clovek dotazuje priamo na DU, vysvetli problem a potom si precita uplne nieco ine ako mu poradili "hlavy pomazane"
27.08.10,07:45
prikladám odpoveď z DU
Odbor daňového práva
Číslo: I/242/36080/2006
Vybavuje: Ing. Mihálová
Banská Bystrica, 20.5.2006
Všetkým pracoviskám
Metodický pokyn č. 40/2/2006 k uplatňovaniu dane z pridanej hodnoty pri dočasnom pridelení zamestnancov, podľa zákona č. 222/2004 Z.z. o dani z pridanej hodnoty v znení neskorších predpisov
Dočasné pridelenie zamestnancov v zmysle ustanovenia§ 58 zákona č. 311/2001 Z.z. v znení neskorších predpisov (ďalej „Zákonník práce“)v praxi znamená, že užívateľský zamestnávateľ môže využívať, okrem svojich kmeňových zamestnancov aj zamestnancov iného zamestnávateľa na realizáciu svojich úloh. Termín dočasné pridelenie zamestnancov je v súčasnej praxi nahrádzaný aj pojmom „nájom či lízing“ zamestnancov resp. požičiavanie zamestnancov.
Všeobecne je postup pri dočasnom pridelení zamestnancov na výkon práce u inej právnickej osoby alebo fyzickej osoby upravený v ustanovení § 58 zákona Zákonníka práce. V zmysle citovaného ustanovenia, dočasné zamestnávanie sa môže uskutočňovať výlučne na zmluvnom základe. Obchodné vzťahy medzi štandardným zamestnávateľom a užívateľským zamestnávateľom sa spravujú nielen pracovným právom. Zákonník práce takúto zmluvu priamo neupravuje a predpokladá aplikáciu niektorého zo zmluvných typov Obchodného zákonníka. Zmluva o dočasnom pridelení zamestnancov by mala okrem iných náležitostí obsahovať napr.:
- názov právnickej osoby alebo meno a priezvisko fyzickej osoby, ku ktorej sa zamestnanec prideľuje (užívateľský zamestnávateľ),
- deň, keď dočasné pridelenie vznikne,
- druh práce, miesto výkonu práce
- obdobie, na ktoré sa dočasné pridelenie dohodlo.
Aj keď Zákonník práce výslovne neustanovuje dobu trvania pridelenia zamestnanca k užívateľskému zamestnancovi, pridelenie je vždy časovo obmedzené.
Na základe dočasného pridelenia je zamestnanec povinný dodržiavať pokyny dočasného „zamestnávateľa“. Po celý čas dočasného pridelenia zamestnanca dochádza k preneseniu dispozičnej právomoci zamestnávateľa na iný subjekt, ku ktorému je zamestnanec dočasne pridelený. Avšak dočasne pridelený zamestnanec je zásadne zamestnancom svojho zamestnávateľa, s ktorým má uzavretú písomnú pracovnú zmluvu, na základe ktorej je s ním v základnom pracovno-právnom vzťahu, na ktorý sa primerane vzťahujú ustanovenia Zákonníka práce.
Užívateľský zamestnávateľ, resp. jeho vedúci zamestnanec, ku ktorému je zamestnanec dočasne pridelený, môže síce riadiť výkon práce zamestnanca, nemôže však voči nemu robiť právne úkony v mene zamestnávateľa, ktorý zamestnanca dočasne pridelil.
Medzi zamestnancom a subjektom (užívateľským zamestnávateľom), ku ktorému bol pridelený, nevzniká pracovný pomer. Počas doby pridelenia je pôvodný zamestnávateľ povinný poskytovať pridelenému zamestnancovi mzdu, náhradu mzdy, cestovné a iné náhrady.
Dodanie služby, dočasné pridelenie zamestnancov
Dočasné pridelenie pracovníkov resp. zamestnancov je potrebné chápať ako službu, ktorú poskytuje štandardný zamestnávateľ pre užívateľského zamestnávateľa, zameranú na prenájom zamestnancov na určitý čas za účelom vykonávania pracovných činností podľa zadania užívateľského zamestnávateľa.
Poskytnutie resp. dočasné pridelenie zamestnancov sa uskutočňuje na základe obchodných vzťahov (upravených Obchodným zákonníkom) resp. zmluvnou formou za určitú finančnú náhradu, ktorá predstavuje odplatu za poskytnutú službu. Bez ohľadu na skutočnosť, že uvedená výška odplaty môže predstavovať len refundáciu nevyhnutných nákladov, bez prirážky resp. zisku, ktoré užívateľský zamestnávateľ uhrádza štandardnému zamestnávateľovi, posudzuje sa dočasné pridelenie zamestancov v oblasti uplatňovania dane z pridanej hodnoty za poskytnutie služby za protihodnotu. Podporným argumentom je aj skutočnosť, že zákon č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) v ustanovení § 3 ods. 2 definuje ekonomickú činnosť ako každú činnosť, z ktorej je dosahovaný príjem. Skutočnosť, že z uvedenej činnosti nemusí byť dosiahnutý zisk, nemení nič na tom, že sa jedná o ekonomickú činnosť, z ktorej štandardný zamestnávateľ dosahuje príjem. Citované ustanovenie zákona o DPH nezakladá vykonávanie ekonomickej činnosti na dosiahnutí zisku, ale príjmu ako takého.
Zákon o DPH v súlade so Šiestou smernicou definuje poskytnutie služby v širšom koncepte, nakoľko v zmysle ustanovenia § 9 zákona o DPH sa za dodanie služby považuje každé plnenie, ktoré nie je dodaním tovaru, vrátane prevodu práva k nehmotnému majetku, poskytnutie práva k priemyselnému alebo inému duševnému vlastníctvu, poskytnutie práva užívať hmotný majetok, prijatia záväzku zdržať sa konania alebo strpieť konanie alebo stav, služby dodanej na základe poverenia alebo rozhodnutia vydaného štátnym orgánom alebo na základe zákona. Za dodanie služby za protihodnotu sa považuje užívanie hmotného majetku, ktorý je vo vlastníctve platiteľa, ak pri jeho kúpe alebo obstaraní vlastnou činnosťou bola daň úplne alebo čiastočne odpočítateľná, na osobnú spotrebu platiteľa alebo jeho zamestnancov alebo na ďalší iný účel ako na podnikanie platiteľa. Ak zdaniteľná osoba na základe komisionárskej zmluvy obstará dodanie služby, platí, že táto zdaniteľná osoba službu sama prijala a sama poskytla.
Miesto dodania služby dočasného pridelenia zamestnancov
V prípade dočasného pridelenia zamestnancov sa určí miesto dodania služby podľa všeobecného (základného) pravidla, tzn. podľa ustanovenia § 15 ods. 1 zákona o DPH, v zmysle ktorého je miestom dodania služby miesto, kde má dodávateľ služby svoje sídlo, miesto podnikania alebo prevádzkáreň, z ktorej službu dodáva; ak dodávateľ nemá sídlo, miesto podnikania alebo prevádzkáreň, je miestom dodania služby miesto, kde má bydlisko alebo kde sa obvykle zdržiava.
Ak je služba dočasného pridelenia zamestnancov dodaná osobe, ktorá podniká v členskom štáte inom, ako je členský štát dodávateľa služby, alebo zákazníkovi, ktorý má sídlo alebo bydlisko v treťom štáte, je miesto dodania služby v zmysle ustanovenia § 15 ods.7 zákona o DPH miesto, kde má táto osoba sídlo, miesto podnikania alebo prevádzkáreň, na ktorej spotrebu a využitie sa služba dodáva; ak táto osoba nemá takéto miesto, je miestom dodania služby jej bydlisko alebo miesto, kde sa obvykle zdržiava. V tomto prípade dochádza k prenosu daňovej povinnosti mechanizmom tzv. „reverse charge“, pri ktorom prijímateľ služby, ktorým je zdaniteľná osoba identifikovaná pre daň v inom členskom štáte alebo v niektorých prípadoch len zdaniteľná osoba, uplatní daň z pridanej hodnoty na prijatú službu z iného členského štátu podľa platného práva, v tom ktorom štáte prijímateľa služby.
Slovenský platiteľ – spoločnosť A na základe dohody o dočasnom pridelení zamestnancov poskytne svojich 4 zamestnancov na obdobie 3 mesiacov slovenskému platiteľovi spoločnosti B. Miestom dodania služby je Slovenská republika, kde má spoločnosť A svoje sídlo a službu zdaní 19 % sadzbou dane.
Slovenský podnikateľ – spoločnosť A detto na základe dohody o dočasnom pridelení zamestnancov poskytne svojich 2 zamestnancov na obdobie 2 mesiacov českému podnikateľovi. Miestom dodania služby je v sídle zákazníka, teda v Českej republike. Daňová povinnosť prechádza na českého prijímateľa služby, ktorý službu zdaní podľa platnej legislatívy v ČR.
3. Daňová povinnosť pri dodaní služby dočasného pridelenia zamestnancov
3.1 Daňová povinnosť pri dodaní služby je upravená ustanovením § 19 ods. 2 zákona o DPH a podľa tohto ustanovenia vzniká dňom dodania služby. Za deň dodania služby sa rozumie deň, keď je služba poskytnutá, prípadne keď je jej poskytnutie ukončené.
Podnikateľ platiteľ dane – spoločnosť X uzatvorila so spoločnosťou Y dohodu o dočasnom pridelení zamestnancov na obdobie od 5. januára 2006 do 31. marca 2006. Faktúra za poskytnutú službu bola vyhotovená 10. apríla 2006 s uvedenou splatnosťou do 15. apríla 2006. Spoločnosti X vznikla daňová povinnosť 31. marca 2006, t.j. dňom dodania služby. Platiteľ X uvedie toto dodanie služby v daňovom priznaní za zdaňovacie obdobie marec 2006, v prípade, ak jeho zdaňovacím obdobím je kalendárny mesiac, inak za zdaňovacie obdobie 1.štvrťrok 2006 .
3.2 Ak je dodanie služby, dočasné pridelenie zamestnancov, uskutočňované opakovane, tzn. ak sa služba poskytuje v opakovaných dohodnutých lehotách, daňová povinnosť sa posudzuje podľa ustanovenia § 19 ods. 3. V tomto prípade sa služba považuje za dodanú najneskôr posledným dňom obdobia, na ktoré sa platba za opakovane dodávanú službu vzťahuje, a ak je to dohodnutá platba na obdobie dlhšie ako 12 kalendárnych mesiacov, považuje sa služba za dodanú najneskôr posledným dňom 12. mesiaca.
Podnikateľ platiteľ dane – spoločnosť X uzatvorila so spoločnosťou Y dohodu o dočasnom pridelení zamestnancov na každý mesiac od júla 2006 do decembra 2006. Okrem iných zmluvných podmienok bolo v zmluve uvedené, že spoločnosť Y, ktorá si najíma zamestnancov bude za uvedenú službu poskytovať úhradu zamestnávateľovi najímaných zamestnancov, t.j. spoločnosti X vždy do 10 dní po skončení mesačného obdobia (za kalendárny mesiac, v ktorom sa služba poskytla).
V tomto prípade ide o opakované dodanie služby rovnakého druhu v opakovaných dohodnutých obdobiach (vždy kalendárny mesiac). Platiteľovi dane X vzniká daňová povinnosť najneskôr posledným dňom obdobia, na ktoré sa platba vzťahuje (kalendárny mesiac), ktorým je v tomto prípade 31.7.2006. Obdobne vznikne daňová povinnosť za ostatné zdaňovacie obdobia uvedeného zmluvného obdobia.
3.3 V prípade, ak pred dodaním služby dočasného pridelenia zamestnancov je prijatá platba (záloha), daňová povinnosť vzniká z prijatej platby dňom prijatia platby v zmysle ustanovenia § 19 ods. 4 zákona o DPH. Daňová povinnosť v tomto prípade vzniká len v rozsahu prijatej platby.
/Daň sa v tomto prípade vypočíta podľa vzorca zlomku, v ktorého čitateli je suma prijatej platby vynásobená sadzbou dane (19) a v menovateli je súčet čísla 100 a sadzby dane (19)/
Platiteľ dane – spoločnosť A poskytne službu dočasného pridelenia zamestnancov spoločnosti C v období od 1. mája do 31. mája 2006. Za túto službu požaduje úhradu vo výške 200 000 Sk. Zároveň v zmluve o dočasnom pridelení zamestnancov je uvedené, že stanovená suma za poskytnutie služby bude zaplatená odberateľom – spoločnosťou C v dvoch splátkach. 1. splátka vo výške 50 000 Sk bude uhradená pred poskytnutím služby, t.j. 30. apríla 2006 a 2. splátka vo výške 150 000 Sk bude uhradená po poskytnutí služby, t.j. 15. júna 2006.
Daňová povinnosť v uvedenom prípade za poskytnutú službu vzniká dvakrát. Prvýkrát vzniká dňom prijatia platby, t.j. 30. apríla 2006 v rozsahu prijatej platby, t.j. vo výške 7 983 Sk ( 50 000 x 19/ 119) pri základe dane 42 017 Sk, ktorú uvedie platiteľ - spoločnosť A v daňovom priznaní za zdaňovacie obdobie apríl 2006 resp. II. štvrťrok 2006 (v závislosti od zdaňovacieho obdobia).
Daňová povinnosť pri poskytnutí služby vzniká 31. mája 2006 vo výške platby, ktorú má zaplatiť odberateľ po odpočítaní už zaplatenej sumy vopred (200 000 – 50 000) 23 950 Sk pri základe dane 126 050 Sk. Daňovú povinnosť uvedie platiteľ – spoločnosť A v daňovom priznaní za zdaňovacie obdobie máj 2006 resp. II. štvrťrok 2006.
3.4 V zmysle ustanovenia § 69 ods. 3 je zdaniteľná osoba povinná platiť daň pri službách podľa § 15 ods. 8 (ustanovenie § 15 ods. 8 písm. e) explicitne určuje pridelenie zamestnancov), ktoré jej dodala zahraničná osoba z iného členského štátu alebo z tretieho štátu.
(Daň sa v tomto prípade vypočíta podľa vzorca: suma za poskytnutý zdaniteľný obchod x 19%)
Slovenský podnikateľ A – platiteľ dane uzavrel zmluvu s českou spoločnosťou B, na základe ktorej česká spoločnosť prenajala slovenskému partnerovi svojich 5 zamestnancov na dobu od 3.4.2006 do 3.6.2006. Za uvedenú službu požadovala česká spoločnosť úhradu vo výške mzdových nákladov 345 000,- Sk, na základe faktúry vyhotovenej dňa 3.6.2006.
Slovenskému podnikateľovi A vzniká 3.6.2006 daňová povinnosť za poskytnutú službu vo výške 345 000 x 19 % = 65 550 Sk. Uvedený základ dane a daň uvedie v daňovom priznaní za zdaňovacie obdobie jún 2006. Nakoľko prijatú službu použije slovenský platiteľ dane pre uskutočnenie svojich zdaniteľných obchodov má pri prijatej službe plný nárok na odpočítanie dane a preto si v rovnakom zdaňovacom období uplatní z prijatej služby nárok na odpočítanie dane, za predpokladu, že splní aj ostatné podmienky nevyhnutné pre uplatnenie práva na odpočítanie dane v zmysle ustanovenia §§ 49 a 51 zákona o DPH.
4. Základ dane pri dodaní služby dočasného pridelenia zamestnancov
Spoločnosť A – platiteľ dane uzavrel zmluvu so svojím obchodným partnerom spoločnosťou B o dočasnom pridelení 6 zamestnancov na dobu 3 mesiacov. Za uvedenú službu požadovala spoločnosť A od spoločnosti B úhradu nevyhnutných nákladov spojených s dočasným pridelením zamestnancov, ktoré tvorili čiastku 360 000 Sk + DPH. Uvedená suma (360 000 Sk) zahŕňala výšku mzdových nákladov vrátane odvodov do príslušných fondov na zamestnanca (20 000 Sk výška mzdových nákladov vrátane odvodov na jedného poskytnutého zamestnanca)..
Základ dane v tomto prípade predstavuje čiastku 360 000 Sk z ktorého vypočítaná daň predstavuje 68 400 Sk (360 000 x 19%).
Spoločnosť A uvedie do daňového priznania základ dane vo výške 360 000 Sk a k nemu daň vo výške 68 400 Sk za príslušné zdaňovacie obdobie. Spoločnosť B, ktorá je platiteľom dane má po splnení podmienok uvedených v ustanoveniach § 49 až 51 zákona o DPH nárok na odpočítanie dane z prijatej služby.
Príklad 8:
Slovenská spoločnosť C platiteľ dane uzavrela zmluvu so svojím obchodným partnerom slovenskou spoločnosťou D o dočasnom pridelení 6 zamestnancov na dobu 3 mesiacov. Za uvedenú službu požadovala spoločnosť C od slovenskej spoločnosti D úhradu vo výške 476 000 Sk. Cena služby zahŕňala výšku mzdových nákladov vrátane náhrad na zamestnanca, ako aj prirážku za poskytnutú službu (20 000 Sk výška mzdových nákladov vrátane odvodov na jedného poskytnutého zamestnanca + 40 000 Sk).
Základ dane v tomto prípade predstavuje čiastku 400 000 Sk, z ktorého vypočítaná daň predstavuje 76 000 Sk (400 000 x 19%).
Slovenská spoločnosť C uvedie do daňového priznania základ dane vo výške 400 000 Sk a k nemu daň vo výške 76 000 Sk za príslušné zdaňovacie obdobie. Slovenská spoločnosť D, nakoľko nie je platiteľom dane, nemá nárok na odpočítanie dane.
Pri prijatí služby pridelenia zamestnancov, ktorá bola poskytnutá zahraničnou osobou v zmysle ustanovenia § 15 ods. 8, ak vzniká daňová povinnosť platiť daň prijímateľovi služby (podľa ustanovenia § 69 ods. 3 zákona o DPH), je základom dane čiastka vyfakturovaná dodávateľom (zahraničným partnerom) služby.
Príklad 9:
Česká spoločnosť identifikovaná pre daň v ČR uzavrela zmluvu o poskytnutí zamestnancov so slovenskou spoločnosťou IK, s.r.o, ktorá nie je platiteľom dane z pridanej hodnoty. Predmetom zmluvy bolo požičanie 3 zamestnancov na dobu určitú od 1.3.2005 do 31.3.2005. Česká spoločnosť vyhotovila faktúru za požičanie zamestnancov 15. apríla 2005 s uvedením refakturácie nevyhnutných mzdových nákladov a ostatných náhrad súvisiacich s pridelením zamestancov vo výške 120 000,- Kč a lehotou splatnosti faktúry 30. apríla 2005.
V uvedenom prípade je osobou povinnou platiť daň podľa ustanovenia § 69 ods. 3 zákona o DPH slovenská spoločnosť IK, s.r.o. Základ dane predstavuje čiastku po prepočítaní kurzom vyhláseným Národnou bankou Slovenska platným v deň vzniku daňovej povinnosti (15. apríla 2005 výmenný kurz uvádzaný NBS 1,296) 155 520 Sk. Daň vo výške 19 % zo základu dane t.j. 29 549 Sk uvedie zdaniteľná osoba spoločnosť IK, s.r.o. v daňovom priznaní za zdaňovacie obdobie apríl 2005. Nakoľko nie je platiteľom dane, nemá nárok na odpočítanie dane z prijatej služby.
5. Poskytnutie služby dočasné pridelenie zamestnancov agentúrou dočasného zamestnávania a sprostredkovanie zamestnancov za úhradu
Služba dočasné pridelenie zamestnancov v zmysle Zákonníka práca môže byť poskytovaná aj agentúrou dočasného zamestnávania, ktorá je za týmto účelom založená. Svojou podstatou je táto služba totožná so službou poskytovanou štandardným zamestnávateľom pre užívateľského zamestnávateľa a je aj z pohľadu zákona o DPH posudzovaná rovnako.
V kontexte metodického pokynu k uplatňovaniu dane pri poskytnutí služby pridelenia zamestnania je potrebné venovať pozornosť aj službe sprostredkovania zamestnania, nakoľko svojou podstatou sa táto líši od služby dočasné pridelenie zamestnancov.
V prípade služby sprostredkovania zamestnania (v zmysle ustanovení §§ 25 až 28 zákona č. 5/2004 Z.z. o službách zamestnanosti) túto môže vykonávať právnická alebo fyzická osoba (ďalej len „sprostredkovateľ“), ktorá má na túto činnosť vydané povolenie Ústredím práce sociálnych vecí a rodiny. Sprostredkovateľ za úhradu dojednáva s právnickou alebo fyzickou osobou sprostredkovanie zamestnanca. Sprostredkovateľ rovnako môže dojednávať za úhradu aj sprostredkovanie práce v zahraničí pre fyzické osoby (občanov).
Na rozdiel od agentúry dočasného zamestnávania alebo štandardného zamestnávateľa sprostredkovateľ služby zamestnanosti za úhradu nevystupuje v úlohe zamestnávateľa voči tretím osobám ani nespĺňa podmienky vyplývajúce z tohto postavenia voči zamestnancom v zmysle Zákonníka práce.
V súvislosti s uplatňovaním dane z pridanej hodnoty pri poskytovaní resp. pridelení zamestnancov v zmysle príslušných ustanovení Zákonníka práce daňová správa akceptuje doterajší postup uplatnený platiteľom dane, resp. zdaniteľnou osobou, t.j. posudzovanie predmetnej služby ako podliehajúcej dani alebo vylúčenie služby z predmetu dane a to do zverejnenia tohto metodického pokynu.
Ing. Vasil Paňko
námestník generálnej riaditeľky
pre dane